光武帝臨淄勞耿弇
作者：兩漢：劉秀 
篇章：古文觀止 卷六・漢文

paragraphs: 車駕至臨溜自勞軍，羣臣大會。帝謂弇曰：“昔韓信破歷下以開基，今將軍攻祝阿以發跡，此皆齊之西界，功足相方。而韓信襲擊已降，將軍獨拔勍敵，其功乃難於信也。又田橫烹酈生，及田橫降，高帝詔衛尉，不聽爲仇。張步前亦殺伏隆，若步來歸命，吾當詔大司徒釋其怨。又事尤相類也。將軍前在南陽，建此大策，常以爲落落難合，有志者事竟成也。”